alexandrainst/scandi-wiki huggingface dataset:
Firebox Records

Firebox Records er et finsk plateselskap etablert i 2001 med kontorer i Seinäjoki, Södra Österbotten. Plateselskapet har spesialisert seg på doom metal, death metal og hard rock.

Firedoom Music er et underprosjekt av Firebox Records. De har spesialisert seg i ekstrem doom metal.

Eksterne lenker 
 

Heavy metal-plateselskaper
Plateselskaper etablert i 2001
Finske selskaper
2001 i Finland
I Was A King

I Was A King er et norsk band med tilholdssted Egersund og Oslo, opprinnelig startet i Egersund i 2005, med første konsert i slutten av 2006.

Bandet ledes av vokalist, gitarist og låtskriver  som er eneste medlem som har vært med siden starten.

Bandet debuterte i 2007 med EP-en Losing Something Good For Something Better. I januar 2009 kom debutalbumet I Was A King som førte til at bandet fikk sitt gjennombrudd. Singelen «Norman Bleik» ble b-listet på NRK P3 og albumet ble svært godt mottatt av anmeldere. Blant annet skrev Vårt Lands anmelder: «Hvis 2008 var Snåsamannens år, blir 2009 I Was A Kings år». Albumet ble tatt opp i New York med blant annet Sufjan Stevens som gjestemusiker.

I 2010 ga de ut sitt andre album, Old Friends, og ble for det nominert til Spellemannprisen 2010 i klassen popgruppe. Bandet var også et av ti band som ble nominert til Statoil-stipendet under by:Larm 2011. I 2012 ga de ut albumet You Love It Here, og ble nominert til Spellemannprisen 2012 i klassen pop.

Diskografi
 2007 «Losing Something Good For Something Better» EP (Happy Soul Recordings) 
 2009 I Was A King (Hype City Records)
 2010 Old Friends (Hype City Recordings/Voices Music and Entertainment)
 2012 You Love It Here (K.Dahl Eftf./Warner Music Norway)
 2014 Isle of Yours (K.Dahl Eftf./Warner Music Norway)
 2019 Slow Century (Coastal Town Recordings)

Medlemmer 
Besetning har variert gjennom bandets eksistens og flere faste og midlertidige medlemmer og studiomusikere har vært involvert i bandet.
 Anne Lise Frøkedal: gitar, vokal (fra Harrys Gym)
 : vokal, gitar
 : bass
 Arne Kjelsrud Mathisen: trommer

Tidligere medlemmer 
 : trombone, tangenter
 : gitar (fra Great Lakes)
 : trommer (fra Harrys Gym)
 Emil Nikolaisen: trommer (fra Serena Maneesh)
 : tangenter (fra Harrys Gym)
 : gitar, trombone, tangenter (fra Tønes)
 : trompet (fra The Ladybug Transistor)
 : bass
 : gitar, saksofon
 : trommer (fra Storm & Stress og Talibam!)
 : tangenter (fra 120 Days)
 : trommer
 : bass (fra Crystal Stilts)
 : bass og gitar 
 : bass (fra The Loch Ness Mouse)
 Petter Folkedal: gitar (fra Sergeant Petter)
 : trommer (fra The Ladybug Transistor)
 Sufjan Stevens: tangenter
 Pål Hausken: trommer

Referanser

Eksterne lenker 
 I Was A King på MySpace

Norske rockegrupper
Band etablert i 2006
Tysnes’ historie

{{forbedringspotensial|Folket her vil sikkert undres over at historien deres "starter i middelalderen", og kan man egentlig si at historien ender på noe tidspunkt?}}Tysnes' historie''' starter i middelalderen og ender i dag.

Tysnes var tidligere først og fremst en jordbrukskommune, men har nå små og mellomstore industrivirksomheter, bygg- og anleggsfirmaer, håndverkere, handel, og offentlige og private tjenestenæringer som viktigste næringsgrunnlag.

Tysnes kommune har ikke godkjent kommunevåpen, men kommunen har brukt merket med to kryssede økser med sparre over fra midt på syttitallet.

I middelalderen ble Olavsgildet holdt på Onarheim i Tysnes. Det var en brorskap som samlet folk fra store deler av Sunnhordland og Hardanger. Etter dette Olavsgildet fant man et segl – to kryssede økser med ei krone over, og dette seglet ble senere symbolet i Hordaland fylkeskommunes våpen. Sparrer over øksene i Tysnes' merke symboliserer at Tysnes holdt Olavsgildet.

Navnet «Tysnes»

I førkristen tid og en stund utover i middelalderen ble Tysnesøya kalt Njarðarlǫg, som betyr guden Njords lovdømme. 
Njord vet vi ikke så mye om, men han var særlig gud for fangst, fiske og sjøfart. Tysnes var fra først av navn på prestegården, som ligger på nordsiden av øya. Også det navnet skriver seg fra førkristen tid. Førsteleddet er navnet på guden Ty, som vi vet enda mindre om, men som kan ha vært en slags krigsgud i slutten av vikingtida, og kan ha vært en slags overgud eller himmelgud i eldre faser av hedendommen. Njarðarlǫg-navnet ser ut til å ha levd helt til 1800-tallet på folkemunne før det ble helt erstattet av Tysnes, men i forvansket form. Fra 1400-tallet har vi skrivemåter som Iardhalogh, og på 1800-tallet Gierlou Øen, som tyder på en uttale *Jarlo eller *Jerlo.

Litteratur: Olsen, Magnus,  1905: Det gamle norske ønavn Njarðarlǫg. Christiania Videnskabs-Selskabs Forhandlinger for 1905. No.5. Christiania: I Commission hos Dybwad.

Tusenårssted
Kommunens tusenårssted er Olavsgildet på Onarheim. Asplan Viak har laget en modell og en prosjektskildring til utforming av området, men prosjektet er ikke gjennomført på grunn av den økonomiske situasjonen i kommunen. Tusenårstreet er planta ved skolene i kommunen og ved Årbakka Handelsstad.

Hordalands historie
Tysnes' historie
Rychnov nad Kněžnou

Rychnov nad Kněžnou (tysk: Reichenau an der Knieschna) er en by i regionen Hradec Králové i Tsjekkia. Den har 10 717 innbyggere (2022).

Det er en liten by, med et nettverk av andre mindre byer i omegnen. Den nærmeste større by (med mer enn 100 000 innbyggere) er Hradec Králové.

Madeleine Albright (tidligere amerikansk utenriksminister) stammer fra dette området.

Historie 
Rychnov nad Kněžnou ble første gang nevnt i 1258, da den kongelige embetsmannen Heřman z Drnholce (Hermann av Dürnholz) nevnte byen i et dokument til den senere böhmiske kongen Ottokar II av Böhmen.

I andre halvdel av det 15. århundre var byen et sentrum for De böhmiske brødre.  

Allerede i 1567 fantes den en jødisk menighet i byen. Synagogen brant ned i 1779, men en ny ble bygget i 1782. Den ble benyttet av den jødiske menighet fram til 1939.

Bildegalleri

Referanser

Eksterne lenker 
 

Byer i Hradec Králové (region)
Byer i Böhmen
De bøhmiske brødre
Eisenhower Executive Office Building

Eisenhower Executive Office Building, tidligere kjent som Old Executive Office Building, er et kontorbygg i Washington, DC, ved siden av Det hvite hus. Bygningen eies av General Services Administration og leies av Executive Office of the President.

Eksterne lenker 
 

Byggverk i Washington, D.C.
Norske Talenter (sesong 1)

Norske Talenter sesong 1 er den første sesongen Norske Talenter, et norsk underholdningsprogram basert på Britain's Got Talent fra Storbritannia. Første sesong ble sendt på TV 2 våren 2008. Dommere var Jan Fredrik Karlsen, Mia Gundersen og juryleder Thomas Giertsen. Programledere var Marte Stokstad og Sturla Berg-Johansen. Vinneren i 2008 ble sangeren Erlend Bratland som vant med sangen «Lost» i finalen. På andreplass kom Vegard F. Dommersnes (rockering), og på tredjeplass Nora Foss Al-Jabri (sang).

Audition 
 Auditionbyer:
 Bergen
 Kristiansand
 Oslo
 Trondheim

Fra audition ble det plukket ut 10 finalister fra hver by.

Semifinalister

Sendinger

Kontrovers 
Thomas Giertsen skapte kontrovers da han uttalte at han ikke ville sende den samiske rap-gruppen Duolva Duottar videre fra auditionen fordi han ikke skjønte språket: «Jeg kan oppfatte at dere har en klar og tydelig tilstedeværelse på scenen, men hva dere snakker om og hvor bra teksten deres er, og hvordan det er fremført, ja, det mister jeg helt. For meg blir det dessverre vanskelig å bedømme det dere gjorde». De to andre dommerne sendte gruppen videre til semifinalen. Giertsens uttalelser fikk mange til å reagere, blant andre Mikkel Isak Eira (Farmen-vinneren 2007) og sangerinnen Ann-Mari Andersen. Giertsen responderte på kritikken ved å kommentere Duolva Duottar sin opptreden i semifinalen delvis på samisk, og sørget også for å gi de den avgjørende stemmen som sendte de videre til finalen.

Programmet fikk også kritikk, etter den første semifinalen, for måten publikum stemte på, da telefonlinjene sto åpne hele tiden fra den første artisten startet, slik at seerne fikk mere tid til å stemme på den første artisten som opptrådte (og som tilslutt vant semifinalen) enn på de øvrige deltakerne. Dette ble avvist, da en henviste til at dette var samme metodikk som for Idol, og at «det er ikke slik at det er de første som alltid vinner».

Før den fjerde semifinalen ble det mye mediastøy rundt en av deltakerne fra semifinalisten Fredrikstad turnforening, glamourmodellen Marielle Mathiassen, med fokus på nakenbilder av henne og at hun ble utpekt til Vi Menn-piken i 2007.

Se også 
 Norske Talenter
 Norske Talenter (sesong 2)
 Norske Talenter (sesong 3)

Referanser
Norske Talenter (sesong 2)

Norske Talenter er et norsk underholdningsprogram basert på Britain's Got Talent fra Storbritannia. Sesong to hadde premiere 13. februar 2009 på TV 2 der Thomas Giertsen, Mia Gundersen og Jan Fredrik Karlsen var dommere, mens Pia Lykke og Sturla Berg-Johansen var programledere. Finalen ble holdt 8. mai 2009 der dansegruppen Quick tok vinnerplassen, mens klassisk sanger Lydia Hoen Tjore fikk 2.-plass.

Semifinalene

Semifinale 1

Semifinale 2

Semifinale 3

Semifinale 4

Ekstra-sjansen

Finale

Dommernes stemmer

X-er
 Semifinale 2: Alexander Haugaas (Jan Fredrik Karlsen og Thomas Giertsen)
 Semifinale 4: Christer og Paal (Alle)

Kontrovers
Under en av auditionene for den andre sesongen kastet en av de håpefulle en mikrofon ut i salen, og traff en tilskuer.
Noe som ikke ble vist på TV var at han ba vedkommende om unnskyldning - for så å kritisere dommerpanelet for meningsløse ytringer, noe som førte til at Jan Fredrik Karlsen løp gråtende ut av lokalet, for så å skjelle ham ut i pressen. 
Deltakeren selv repliserte med at han reagerte fordi han ikke fikk lagt forholdene til rette for å prestere på noen måte.

Under auditionen fra Trondheim som ble vist på tv 13. mars, var det en 17-årig deltaker som kastet alle klærne etter oppfordring bl.a fra dommeren Karlsen og publikum. TV2 selv beskrev stuntet som «humor» og «uproblematisk» da kanalen sladdet de mest intime kroppsdelene, mens deltakeren selv, Kim André Olsen, sa at han «ikke hadde tenkt å gå fullt så langt» som han gjorde.

Media meldte etterhvert at en tredjedel av de deltakerne en så på «Norske Talenter» i 2009, var regelrett håndplukket av TV 2. Flere av de som ble stemt ut av dommerne reagerte og mente de kun var med for å dumme seg ut, og som rene underholdningsinnslag, og ikke reelle deltakere. Teatersjef ved Oslo Nye, Svein Sturla Hungnes uttalte at «Programmet gir seg ut for å være noe det ikke er. TV2 fører seere og deltaker bak lyset.» TV2 på sin side avviste at de lurte noen.

Etter finalen ble det klart at Tv2 hadde brukt autotune under sangene til en av finalistene, Sebastian Hekneby, slik at stemmen hans ble hørende lysere ut. Hekneby selv uttalte at han fikk sjokk da han hørte sin egen stemme etterpå.

Se også
 Norske Talenter
 Sesong 1
 Sesong 3

Referanser

Eksterne lenker
Visekongedømmet Río de la Plata

Visekongedømmet Río de la Plata (spansk: Virreynato del Río de la Plata; Sølvelvas visekongedømme) var det fjerde, siste og mest kortlivde visekongedømmet innenfor det spanske imperiet i Amerika. Visekongedømmet omfattet omtrent områdene som i dag er Argentina, Bolivia, Paraguay og Uruguay. Chile var styrt som en del av Visekongedømmet i Peru. 

Visekongedømmet ble først opprettet av sikkerhetsmessige årsaker på grunn av andre stormakters, særlig Storbritannia og Portugals, økende interesser i områder. Det gikk til slutt i oppløsning rundt 1814 på grunn av de hispanoamerikanske uavhengighetskrigene og mangelen på spansk støtte til å slå ned opprørene, og området ble selvstendig.

Liste over visekonger
Pedro Antonio de Cevallos (1776–1778) 
Juan José de Vértiz y Salcedo (1778–1784)
Nicolás del Campo (1784–1789)
Nicolás Antonio de Arredondo (1789–1795)
Pedro Melo de Portugal y Villena (1795–1798)
Antonio Olaguer Feliú y Heredia (midlertidig) (1798–1799)
Gabriel de Avilés (14. mars 1799- 20. mai 1801)
Joaquín del Pino y Rozas (1801–1804)
José Fernando Abascal y Sousa (1804), holdt ikke stillingen
Rafael de Sobremonte (1804–1807)
Santiago de Liniers y Bremond (1807–1809) (a. k. a. Jacques de Liniers)
Baltasar Hidalgo de Cisneros (1809–1810)
Francisco Javier de Elío (1810–1811)

Konger:
Karl III av Spania (1776–1788)
Karl IV av Spania (1788–1808)
Ferdinand VII av Spania (1808–1814) (de jure)

Spanias kolonihistorie
Chiles historie
Argentinas historie
Uruguays historie
Paraguays historie
Bolivias historie
Stater og territorier etablert i 1776
Stater og territorier opphørt i 1814
Tidligere monarki i Sør-Amerika
Kullens fyr

Kullens fyr som ligger på halvøyen Kullen i det nordvestlige Skåne ble bygget i 1900. Fyret ligger cirka 78,5 meter over havet og tårnet, som er av granitt og tegl, er 15 meter høyt. Fyrtårnet, som er Sveriges eldste og Skandinavias kraftigste, ligger i et av verdens mest trafikkerte farvann. Lyset fra fyret kan ses på cirka 50 kilometers avstand.

Kullens fyr markerer sammen med Nakkehoved fyr på Sjælland de to sidene av innseilingen til Øresund.

Fyret er åpent for besøkende. I nærheten av fyret ligger en liten naturpark med informasjon om Kullens natur.

Fyr i Sverige
Höganäs kommune
Artikler i sjøfart-prosjektet
Harald Barwin

Harald Barwin (født 19. juli 1908 i Duluth, Minnesota, død 9. april 1970) var en norsk jazzmusiker, tenorsaksofonist, klarinettist og fiolinist fra tidlig 1930-tall. Han ledet flere egne orkestre. Spilte i Logen, Funny Boys, Scala Danseorkester, Kr. Haugers Radiodanseorkester, Chat Noir, Regnbuens orkester, Alf Søgaards orkester, Trygve Fjelddalens orkester og Yngvar Wangs orkester. Flere plateinnspillinger. Solist på tenorsaksofon i Coleman Hawkins' stil. I mange år spilte han på MY «Stella Polaris», et av verdens mest kjente cruiseskip. Barwin var døpt Olsen, men skiftet etternavn i voksen alder.

Nasjonalbiblioteket har et opptak fra 17. mars 1936 hvor han spiller tenorsaksofon på Mr. Rythm Man av Glifford/ Watts/ Grady med Kristian Haugers orkester.

Eksterne lenker 
 Jazzbasen Kristian Haugers orkester - lydeksempel

Norske jazzmusikere
Norske saksofonister
Personer fra Drammen kommune
Personer fra Duluth
Långe Erik

Långe Erik er et 32 meter høyt fyrtårn som ligger nord på Öland ved Grankullavik nord for Byxelkrok. Långe Erik er bygd av kalkstein og ble ferdigstilt 1845. Det er 138 trappetrinn opp til balkongen som befinner seg 28 meter over bakken.

Fyrets store fyrlykt ble er tatt ur drift siden 1990-tallet og ble erstattet med en betydelig mindre fyrlykt på balkongens rekkverk. På sommertid er fyret er åpent for besøkende.

Fyr i Sverige
Borgholm kommune
Artikler i sjøfart-prosjektet
Eirik Petersen

Eirik Petersen (født 4. mai 1958) er en norsk rådgiver, foreleser og forfatter fra Oslo.

Petersen har bakgrunn fra Handelshøyskolen BI, Edinburgh Business School/ Heriot-Watt University, University of Pennsylvania, ,  og . Han holder kurs og foredrag i blant annet service og kundebehandling, salg, key account management, forhandlingsteknikk og markedsføring. Timeforeleser ved Handelshøyskolen BI og Gokstad Akademiet. 

Han har yrkeserfaring fra Oslo Lysverker, Canon, Ricoh,  , , samt Institutt for salg og markedsføring. Petersen er forfatter av fagbøker og medlem av Norsk faglitterær forfatter - og oversetterforening.

Bibliografi 
 Nå dine salgsmål! Grunnleggende salgsteknikk for alle som jobber med kunder Universitetsforlaget 2016, ISBN 9788215027814 (Første utgave 2001, andre utgave 2009, tredje utgave 2016)
 Key Account Management; hvordan få de store ordrene av de største kundene. Universitetsforlaget 2006, ISBN 9788215009261.

Norske forfattere
Svensk Filmdatabas

Svensk Filmdatabas er Svenska Filminstitutets (SFI) internettdatabase over svensk film. Den inneholder informasjon og produksjonsfakta om svenske filmproduksjoner (også kortfilmer) fra 1897 og fremover samt utenlandske filmer som hatt svensk kinopremiere. Den inneholder også en hel del biografier over skuespillere, regissører, produsenter, mm. som har medvirket i svenske filmer gjennom årene. Den er laget med støtte fra Riksbankens Jubileumsfond. 

Siden kan beskrives som et svensk motstykke til Internet Movie Database når det gjelder søkemotor og faktaopplysninger, men allikevel mangler helt den formen av nettmøteplass og interaktivitet som IMDb tilbyr.

Eksterne lenker
 

Filmnettsteder
George Cross

George Cross, norsk Georgskorset, er en britisk utmerkelse innstiftet av kong Georg VI 24. september 1940 til belønning av heltemodig innsats og tapperhet under farlige omstendigheter. Georgskorset var primært tiltenkt sivile, men kan også tildeles militære. Utmerkelsen er tildelt innbyggere i Storbritannia, landets kolonier og i Samveldeland. Georgskorset rangerer etter Victoriakorset, men foran øvrige ordener og utmerkelser i Storbritannia og Samveldet. Mottagere er berettiget til å føre bokstavene GC etter sitt navn. 

I tilknytning til Georgskorset finnes Georgsmedaljen, som tildeles for innsats av mindre heroisk karakter.

Utforming
Georgskorset er utformet i sølv. Mellom korsvinklene finnes Georg VIs kongemonogram. Midtmedaljongen bærer et motiv med Sankt Georg dragedreperen og omskriften «FOR GALLANTRY». Mottagerens navn og datoen for tildeling inngraveres på baksiden. Medaljebåndet er blått.

Tildeling
Det er foretatt til sammen 159 tildelinger av Georgskorset, 86 av disse posthumt. Ved to tilfeller er Georgskorset gitt til kollektiver. Det skjedde første gang 15. april 1942 da George VI tildelte utmerkelsen til Malta for å ha motstått blokaden av øyen. En avbildning av Georgskorset er å finne i Maltas flagg. I 1999 tildelte dronning Elizabeth II Georgskorset til Royal Ulster Constabulary, Nord-Irlands politistyrke fram til 2001.

Litteratur
  Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966.

Eksterne lenker
 Orders and Decorations - George Cross (GC), Veterans Affairs Canada.
 1942. Malta gets George Cross for bravery, BBC On This Day.

Britiske utmerkelser
Utmerkelser etablert i 1940
Menelik I av Etiopia

Menelik I av Etiopia skal ifølge legendene ha vært den første, jødiske keiseren av Etiopia. Ifølge tradisjonelle kilder styrte han rundt år 950 f.Kr.

Menelik I var ifølge tradisjonen sønnen til kong Salomo av Israel og Makeda, dronningen av Saba. Ifølge tradisjonen skal han ha brakt paktens ark til Etiopia etter et besøk i Jerusalem, hvor han dro for å treffe faren da han hadde blitt voksen. I 1300-tallsboka Kebra Nagast hevdes at kong Salomo hadde intensjoner om å sende en sønn fra hver av adelsmenna og tempelprestene sine med Menelik på hans reise tilbake til morens kongerike. Han skal ha fått lagd en kopi av arken for å ha den med seg, men sønnen til øverstepresten Zadok byttet den med den virkelige arken, som Menelik dermed tok med seg til Etiopia, hvor den fortsatt skal ligge i Aksum. 

Ifølge tradisjonen grunnla han det salomonske dynasti som styrte som keisere over Etiopia med en del avbrudd i 225 generasjoner i nesten tre tusen år, og endte til slutt med keiser Haile Selassie i 1974. Riktignok kom ikke det slekten igjen til makten før i 1270, og krevde slektskap med kongeriket Aksums konger, mens deres forgjengere, Zagwe-dynastiet.

Referanser 

Etiopias historie
Sagnkonger
Etiopiske keisere
Salomonske dynasti
Harstad Folkehøgskole

Harstad Folkehøgskole, tidligere Trondarnes Frilynte Folkehøgskole, er en frilynt folkehøgskole som ligger på Trondenes, 3 km utenfor Harstad sentrum. Skolen har plass til 72 elever og eies og drives av Stiftelsen Harstad Folkehøgskole. Skolen har 8 ansatte, og fungerende rektor er Harald Markussen. Skolen ble etablert i 1919 og gjenreist i 1948 etter en brann.

Skolen inneholder blant annet internat, undervisningsrom, amfi, blackbox, storsal, matsal og elevstue. I tillegg har skolen egen gymsal med scene og buldrevegg, musikkrom og lydstudio. Skolen driver også egen barnehage, Trondenes Kulturbarnehage.

Skolen var i mange år tilknyttet Norske Vandrerhjem, med tilbud om overnatting i sommerperioden, men besluttet i 2011 å legge ned tilbudet.

Linjer 
Skoleåret 2022/2023 tilbys følgende linjer ved folkehøgskolen:
 Music Live Studio - Linjen har fokus på instrumentlære, samspill i band, spille konserter og arbeid i skolens eget lydstudio.
 Festival Event Management - Linjen har fokus på å arrangere egne festivaler, i tillegg til å være frivillig på andre festivaler.
 Teater og skuespiller - Linjen har fokus på eleven som vil utfordre seg selv på scene og foran kamera, både som menneske og som skuespiller.
 Yrkesvalg og selvutvikling - Linjen har fokus på utvikling av elevenes sterke sider. Gjennom undervisning, samtaler, kartlegging, ulike kurs og bedriftsbesøk forsøker man å bli bedre kjent med deg selv og sine muligheter, både som person og i arbeidslivet.
 Barne og ungdomsarbeider - Linjen har fokus på arbeid innenfor helse og omsorgssektoren (eldreomsorg, utviklingshemmede, barnevern, flyktninger) og skole/barnehagesektoren.

Referanser

Eksterne lenker 
 Harstad Folkehøgskole. Offisielle hjemmesider.

Folkehøgskoler i Troms og Finnmark
Skoler i Harstad
Norske stiftelser
Utdanningsinstitusjoner etablert i 1919
Rishamn

Rishamn er en badeplass på sørøstsiden av Korsneset ved Krokeide i Bergen. Stranden er ikke en offisiell fristrand, men har lenge vært benyttet av naturister.

Badeplasser i Vestland
Strender i Norge
Bergens geografi
LogMeIn Hamachi

LogMeIn Hamachi er et konfigurasjonsfritt VPN-program som er i stand til å etablere direkte tilkobling mellom datamaskiner bak NAT-brannmurer.  Programmet oppretter en tilkobling via Internett som svært tett emulerer tilkoblingen som ville eksistere hvis maskinene ble koblet over et lokalnettverk.  Programmet er tilgjengelig for Microsoft Windows og Mac OS X, og har betaversjon for Linux.

Eksterne lenker 
 
 www.NetworksHamachi.com Hamachi nettverksliste

Sikkerhetsprogramvare
Datanett
Elite (band)

Elite er et norsk black metal band fra Mo i Rana.

Det ble startet i 2001 av Tor Arne Fallingen og Torgeir Nordahl. De to spilte i starten i duo med flere sesongmedlemmer. Sent i 2002 fikk bandet resten av sine medlemmer. Bandet har aldri spilt inn noen demoer, men spilte inn to split album med det australske bandet Carbon og det tyske bandet Seeds of Hate. Debutalbumet Kampen kom i 2004 på Agonia Records.

Diskografi
Studioalbum
2004: Kampen (Agonia Records)
2006: Bifrost (No Colours Records)
2008: We Own the Mountains  (Folter Records)

Split album
2003: Carbon / Elite (Agonia Records)
2004: Seeds of Hate / Elite (Agonia Records)

EP-er
2005: Bekmørkt (No Colours Records)

Medlemmer
Nåværende medlemmer
Bent-Arne Mathisen – vokal (2000 – )
Per Valla – gitar, bassgitar (2002- )
Torgeir Nordahl – gitar (2001 – )
Chris-Rudi Lind – bassgitar (2005 – )
Rainer Røreng – trommer (2002 – )

Tidligere medlemmer'''
Tor Arne «Taf» Fallingen – gitar (2001 – 2005)

Eksterne lenker
 
 
 

Elite
Band etablert i 2001 i Norge
Norske black metal-band
Ernest Bernard Allo

Ernest Bernard Allo (født 1873 Quintin (Côtes-d’Armor) i Frankrike, død 1945) var en fransk katolsk prest tilhørende dominikanerordenen. Han var en ledende nytestamentlig ekseget. Han var professor ved École Biblique i Jerusalem og senere professor ved Universitetet i Fribourg.

Verker i utvalg 
 «'Extrinsécisme' et 'historicisme'», i Revue thomiste 12 (1904), s. 437-465
 «A la recherche d'une définition du dogme», i La Quinzaine, 1905, og senere i Foi et systèmes, Paris:Libraire Blou et Cie., 1908
 «Y a-t-il un Catholicisme ésoterique?», i La Quinzaine, 1907
 La Peur de la vérité, 1907
 «Études de philosophie et de critique religieuse», i Foi et systèmes, 1908
 La Paix dans la vérité, étude sur la personnalité de saint Thomas d'Aquin, 1911
 Le Travail d'après saint Paul, 1917
 L'Apocalypse, Paris:Gabalda, 1921
 Le scandale de Jésus, éd. Grasset, 1927
 Plaies d'Europe et Baumes du Gange, 1931
 Saint Jean, L'Apocalypse, éd. Large, 1933
 Première épître aux Corinthiens, 1935 [2e éd. Etudes Bibliques. Paris:Gabalda, 1956]
 Seconde épître aux Corinthiens, 1937 [2e éd. Etudes Bibliques. Paris:Gabalda, 1956]
 Paul, apôtre de Jésus Christ, Éditions du Cerf, 1942 – revidert utgave 1946
 L' Évangile spirituel de saint Jean, éd. Cerf, 1944
 Evangile et évangélistes, 1944

Referanser 

Franske katolske prester
Franske dominikanere
Franske teologer
Franske professorer
Personer fra departementet Côtes-d'Armor